มีอาการปวดที่ต้นขาจากการออกกำลังกาย ปวดตลอดเวลาไม่ว่าจะนั่ง จะนอน หรือยืน ไปพบมาบอกว่าเป็นกล้ามเนื้ออักเสบๆ จ่ายยา ไมโอปาส กับไดโคลฟีแนค ทั้งนี้ทั้งนั้นไม่ได้ตรวจเพิ่มเติมแต่อย่างใดแค่วินิจฉัยจากการกระทำของผมแค่นั้น ผมสามารถไป รร. หรือขึ้นบรรไดได้ตามปกติไหมครับ ถึงมันจะเจ็บมาก อาการจะทรุดตัวลงรึป่าว
สวัสดีค่ะ @จากประวัติที่เล่ามาว่ามีอาการปวดหลังจากที่ไปออกกำลังกาย และปวดเมื่อเวลาที่ขยับบริเวณนั้นๆ จากข้อมูลนี้ แพทย์สามารถให้การวินิจฉัยโรคในเบื้องต้นได้อยู่ค่ะ เพราะอาการค่อนข้างเฉพาะเจาะจงต่อโรคกล้ามเนื้ออักเสบค่ะ @นอกจากการรับประทานยาที่แพทย์สั่ง โดยทั่วไปจะแนะนำให้พักการใช้งานบริเวณที่อักเสบนะคะ ดังนั้นหาก มีการขยับท่าใดแล้วเจ็บมาก ควรหยุดหรือหลีกเลี่ยงนะคะ @และหาก รับประทานยาแล้วไม่ดีขึ้น แนะนำไปพบแพทย์อีกครั้งค่ะ